Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: illetve felmentéséről szóló 1054/1989. (V. 2.) MT határozat, az 53/1989. (V. 2.) NET határozat, 64/1990. (V. 21.)
Paragraph Index: 92

1. A Szerződő Felek megerősítik a nemzetközi jogban foglalt jogaikat és kötelezettségeiket, beleértve a Chicagóban, 1944. december 7-én aláírt Nemzetközi Polgári Repülésügyi Egyezményt és a Tokióban, 1963. szeptember 14-én aláírt, a „Légijárművek fedélzetén elkövetett bűncselekményekről és egyéb cselekményekről szóló egyezményt”, az 1970. december 16-án, Hágában aláírt „A légijárművek jogellenes hatalomba kerítésének leküzdéséről” szóló egyezményt és az 1970. szeptember 23-án, Montrealban aláírt „A polgári légiközlekedés biztonsága elleni jogellenes cselekmények leküzdéséről” szóló egyezményt. A Szerződő Felek kinyilvánítják, hogy a polgári légiközlekedés biztonságának jogellenes beavatkozások elleni védelme az Egyezmény szerinti kölcsönös kapcsolataik szerves részét képezi.

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes